95/232/EY: Komission päätös, tehty 27 päivänä kesäkuuta 1995, määräaikaisen kokeen järjestämisestä neuvoston direktiivin 69/208/ETY mukaisesti rapsi- ja rypsihybridien ja lajikeseosten siementen laatua koskevien vaatimusten vahvistamiseksi



Virallinen lehti nro L 154 , 05/07/1995 s. 0022 - 0025



KOMISSION PÄÄTÖS, tehty 27 päivänä kesäkuuta 1995, määräaikaisen kokeen järjestämisestä neuvoston direktiivin 69/208/ETY mukaisesti rapsi- ja rypsihybridien ja lajikeseosten siementen laatua koskevien vaatimusten vahvistamiseksi (95/232/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 12 a artiklan, sekä katsoo, että direktiivissä 69/208/ETY ei vahvisteta erityisiä vaatimuksia rapsi- ja rypsihybridien siementen laadulle; lisäksi silloin, kun on kyse aineistosta, lajikeseokset mukaan lukien, jota ei ole virallisesti hyväksytty viljelykasvien yleiseen lajikeluetteloon, kyseisessä direktiivissä ei myöskään vahvisteta erityisiä laatuvaatimuksia tai sallita tällaisen aineiston varmentamista ja pitämistä kaupan, alustavien todisteiden perusteella on esitetty, että olisi vahvistettava rapsi- ja rypsihybridien siementen laatua koskevat erityiset vaatimukset, on myös esitetty, että siemenseosten varmentaminen ja pitäminen kaupan olisi sallittava ja että sen johdosta olisi myös vahvistettava tällaisten lajikeseosten siementen laatua koskevat erityiset vaatimukset, näitä vaatimuksia ei vielä voi saatavilla olevien tietojen perusteella vahvistaa yhteisön tasolla, sen vuoksi on aiheellista järjestää määrätyin edellytyksin määräaikainen koe, jonka tarkoituksena on luoda rapsi- ja rypsihybridien ja lajikeseosten siementen laatua koskevat vaatimukset, kokeen edellytykset olisi määritettävä siten, että yhteisön tasolla saadaan kerätyksi mahdollisimman paljon tietoa yhteisön säännöksiin tulevaisuudessa mahdollisesti tehtävien mukautusten kannalta asianmukaisten johtopäätösten tekemiseksi, jäsenvaltiot olisi koetta varten vapautettava tietyistä velvoitteista, joista säädetään direktiivissä 69/208/ETY, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Yhteisön tasolla järjestetään liitteessä vahvistettujen edellytysten mukaisesti määräaikainen koe rapsin (Brassica napus L.) ja rypsin [Brassica rapa L. var. silvestris (Lam.) Briggs] hybridien ja lajikeseosten siementen laatua koskevien vaatimusten vahvistamiseksi varmentamista ja kaupan pitämistä varten direktiivin 69/208/ETY mukaisesti. 2. Kaikki jäsenvaltiot voivat osallistua kokeeseen. 2 artikla Tässä päätöksessä tarkoitetaan - "lajikeseoksella" neuvoston direktiivin 70/457/ETY (2) mukaisesti virallisesti hyväksytyn määrätyn koirassteriilin hybridilajikkeen varmennettujen siementen ja yhden tai useamman määrätyn pölyttäjälajikkeen varmennettujen samalla tavalla hyväksyttyjen siementen seosta, joka on mekaanisesti yhdistetty "pölyttäjästä riippuvaisen hybridin" ja "pölyttäjän/pölyttäjien ylläpidosta huolehtivien henkilöiden" yhdessä määräämissä mittasuhteissa, ja jonka yhdistämisestä on tiedotettu varmentamisesta vastuussa olevalle viranomaiselle; - "pölyttäjästä riippuvaisella hybridillä" koirassteriiliä risteytysvanhempaa "lajikeseoksessa"; - "pölyttäjällä/pölyttäjillä" pölyttävää risteytysvanhempaa "lajikeseoksessa". 3 artikla Rapsi- ja rypsihybridien ja lajikeseosten siemeniä saa pitää kaupan yhteisössä, jos ne täyttävät liitteessä vahvistetut edellytykset ja vaatimukset. 4 artikla 1. Kokeiluun osallistuvat jäsenvaltiot vapautetaan direktiivin 69/208/ETY edellyttämien viljelykasvia, lajikkeen tunnistettavuutta, lajikeaitoutta, kasvuston eristämistä, viljelytarkastusten lukumäärää ja päällysmerkintöjä koskevien säännösten soveltamisesta, sanotun kuitenkaan rajoittamatta tämän päätöksen 3 artiklan soveltamista. 2. Rapsin ja rypsin lajikeseoksiin kuuluvien siementen osalta kokeiluun osallistuvat jäsenvaltiot vapautetaan myös direktiivin 69/208/ETY 2 artiklan 1 kohdan c alakohdan säännösten soveltamisesta sen vaatimuksen osalta, että siementen on kuuluttava yleisessä lajikeluettelossa mainittuun lajikkeeseen, ja direktiivin 69/208/ETY 8 artiklan säännösten soveltamisesta erien tasalaatuisuuden osalta. 5 artikla 1. Jäsenvaltioiden on ilmoitettava komissiolle mahdollisesta päätöksestään osallistua kokeeseen. 2. Ennen kunkin kalenterivuoden loppua jäsenvaltioiden on ilmoitettava komissiolle ja muille jäsenvaltioille kokeilun tulosten kehittymisestä. 3. Kokeilu päättyy 31 päivänä joulukuuta 1997. 4. Liitteessä vahvistettuja edellytyksiä voidaan tarkistaa kokeen aikana, ottaen huomioon kerätyt tiedot, direktiivin 69/208/ETY 20 artiklassa määritellyn menettelyn mukaisesti. 5. Jäsenvaltiot voivat päättää kokeeseen osallistumisen lopettamisesta ennen 31 päivää joulukuuta 1997, jos ne arvioivat kokeilun toteuttamisella voivan olla epäsuotuisia vaikutuksia siementen laatuun. Niiden on välittömästi ilmoitettava siitä muille jäsenvaltioille sekä komissiolle. 6 artikla Tämä päätös on osoitettu kaikille jäsenvaltioille. Tehty Brysselissä 27 päivänä kesäkuuta 1995. Komission puolesta Franz FISCHLER Komission jäsen (1) EYVL N:o L 169, 10.7.1969, s. 3 (2) EYVL N:o L 225, 12.10.1970, s. 1 LIITE EDELLYTYKSET JA VAATIMUKSET OVAT SEURAAVAT: 1. Kasvustolta vaadittavat edellytykset: a) kasvusto on kasvatettava maassa, jossa ei viiteen vuoteen ole kasvatettu ristikukkaisia kasveja; b) hedesteriiliä risteytysvanhempaa käytettäessä siementen tuotannossa hedesteriliteetin on oltava vähintään 98 prosenttia. Hedesteriliteetin tasoa voidaan arvioida tutkimalla fertiilien ponsien puuttumista kukista; c) vähimmäisetäisyys viereisistä kasvustoista, jotka voivat aiheuttaa muuta kuin toivottua pölytystä, on perussiementen tuotannossa oltava vähintään 500 metriä ja varmennettujen siementen tuotannossa vähintään 300 metriä. Edellä olevat etäisyydet voidaan jättää huomiotta, jos suoja muuta kuin toivottua vierasta pölytystä vastaan on riittävä; d) viljelystarkastusten lukumäärän on oltava vähintään kolme. Ensimmäinen tarkastus olisi tehtävä ennen kukintavaihetta, toinen kukinnan alkuvaiheessa ja kolmas kukinnan loppuvaiheessa. 2. Siemeniltä vaadittavat edellytykset: a) siementen on oltava risteytysvanhempien ominaisuuksien osalta riittävän tunnistettavia ja lajikeaitoja, mukaan lukien koirassteriliteetti tai tarvittaessa fertiliteetin palautuminen; b) vähimmäislajikeaitouden on täytettävä seuraavat vaatimukset: >TAULUKON PAIKKA> Vähimmäislajikeaitoutta tutkitaan pääasiassa 1 kohdan mukaisesti suoritetuilla viljelystarkastuksilla. 3. Siemeniä ei saa varmentaa varmennetuiksi siemeniksi, ellei ole otettu asianmukaisella tavalla huomioon perussiemenistä virallisesti otettuihin näytteisiin perustuvan sellaisen virallisen jälkitarkastuksen tuloksia, joka on suoritettu varmennetuiksi siemeniksi varmennettavaksi tarkoitetusta kasvustosta kasvukauden aikana, sen varmistamiseksi, että perussiemenet täyttävät perussiementen tunnistettavuudelle ja lajikeaitoudelle tässä päätöksessä vahvistetut edellytykset risteytysvanhempien ominaisuuksien osalta, mukaan lukien hedesteriilisyys. Hybridien perussiementen osalta lajikeaitous voidaan arvioida jälkitarkastuksien sijaan asianmukaisilla biokemiallisilla menetelmillä. Edellytykset tällaisille kokeille voidaan määritellä direktiivin 69/208/ETY 20 artiklassa säädetyn menetelmän mukaisesti. 4. Lajikeseoksen varmennettujen siementen osalta pölyttäjästä riippuvaisten hybridien ja pölyttäjän/pölyttäjien siemenet yhdistetään mekaanisesti näiden risteytysvanhempien ylläpidosta huolehtivien henkilöiden yhdessä määräämissä mittasuhteissa. Emo- ja koirasristeytysvanhemmat on kuorrutettava käyttäen eri värisiä siemenkuorrutteita. 5. Edellä 2 kohdan taulukossa esitettyjä vähimmäislajikeaitoutta koskevia vaatimuksia hybridien varmennettujen siementen osalta voidaan valvoa virallisesti otettujen näytteiden virallisilla jälkitarkastuksilla. Hybridien siementen osalta lajikeaitous voidaan arvioida jälkitarkastuksien sijaan asianmukaisilla biokemiallisilla menetelmillä. Edellytykset tällaisille kokeille voidaan määritellä direktiivin 69/208/ETY 20 artiklassa säädetyn menetelmän mukaisesti. 6. Etikettejä koskevat vaatimukset ovat seuraavat: a) hybridien perussiementen ja varmennettujen siementen osalta sovelletaan direktiivin 69/208/ETY liitteessä IV olevia etikettejä koskevia määräyksiä; b) hybridien tai itsepölytyslinjan perussiementen osalta: - perussiemenet, joiden hybridi tai itsepölytyslinja on virallisesti hyväksytty direktiivin 70/457/ETY mukaisesti; tämän risteytysvanhemman virallisesti hyväksytty nimi lopulliseen lajikkeeseen viitaten tai viittaamatta, sekä siinä tapauksessa, että hybridit tai itsepölytyslinjat on tarkoitettu ainoastaan lopullisten lajikkeiden risteytysvanhemmiksi, ilmaisu "risteytysvanhempi"; - perussiemenistä muissa tapauksissa: perussiemenen risteytysvanhemman nimi, joka voidaan antaa koodimuodossa ja jonka mukana on viite lopullisesta lajikkeesta, sen tehtävään (hede- tai emilinja) viitaten tai viittaamatta, sekä ilmaisu "risteytysvanhempi"; c) varmennettujen siementen osalta, jotka yhdistetään 4 kohdan mukaisesti, direktiivin 69/208/ETY liitteen IV etikettejä koskevia määräyksiä sovelletaan jokaisen risteytysvanhemman varmennettuihin siemeniin. Lisäksi mainitaan sen tehtävä (hede- tai emilinja), sanan "risteytysvanhempi" seuraamana, ja lopullisen lajikeseoksen nimi; d) lajikeseoksen varmennettujen siementen osalta sovelletaan direktiivin 69/208/ETY liitteen IV etikettejä koskevia säännöksiä, paitsi että lajikkeen nimen asemesta annetaan lajikeseoksen nimi (tiedoksianto "lajikeseos" ja sen nimi) ja lajikkeessa esiintyvien eri risteytysvanhempien prosenttiosuus numeroina; on riittävää, että annetaan lajikeseoksen nimi, jos prosenttiosuus numeroina on annettu tiedoksi kirjallisesti ostajalle pyynnöstä ja virallisesti kirjattu. Etiketin oltava sininen vihreällä vinoviivalla. e) Etiketissä on oltava tämän päätöksen numero sanojen "EY-säännöt ja vaatimukset" jälkeen. f) Kun jäsenvaltio osallistuu kokeiluun, tuon jäsenvaltion yhteisön vertailukokeisiin toimittamat näytteet on otettava mainitun kokeen jälkeen virallisesti varmennetuista siemeneristä.